‏07 ביוני 2023

‏‏‏‏י"ח בסיוון תשפ"ג

# אישור מנהל רוחבי ליצרני פסולת מסוכנת – העברת פסולת מסוכנת לתחנת מעבר

# "אקו מדיקל בע"מ" - מבנה 4, א"ת מעלה אפרים, מספר היתר רעלים 833181

תקנות רישוי עסקים (סילוק פסולת חומרים מסוכנים), התשנ"א-1990 (להלן: "התקנות") מחייבות בעל מפעל לסלק את הפסולת המסוכנת שמקורה במפעל או מצויה בו, למפעל לנטרול וטיפול בפסולות מסוכנות שברמת חובב (להלן: "אתר הפסולת הרעילה"), או למקום אחר באישור המנהל (להלן: "אישור מנהל").

בעקבות עבודת מטה, המשרד מצא לנכון לקבוע, במקרים המתאימים, אישורי מנהל רוחביים, המאפשרים למפעלים אשר מייצרים פסולת מסוכנת כהגדרתה בתקנות (להלן: "פסולת") להעבירה לתחנת המעבר לצורך אחוד פסולת לרבות הכנה לייצוא, אריזה מחדש ואחסון זמני.

בהתאם לכך, דרש המשרד מתחנות המעבר, לעמוד בתנאים שונים הנוגעים לעיסוק באותם זרמי פסולת המגיעים מיצרני הפסולת וניתובם בהתאם לכל דין ובהתאם לתנאי היתר הרעלים שלהם.

יובהר בזאת, כי האמור באישור זה נוגע רק לאישור המנהל בהתאם לתקנות ולא ליתר החובות הנובעות מהתקנות או מכל דין.

לאור כל האמור ובתוקף סמכותי לפי תקנה 2(ב) לתקנות, הריני מאשר/ת העברת פסולת חומרים מסוכנים **לתחנת מעבר אקו מדיקל** (להלן: "תחנת המעבר") כמפורט להלן:

1. העברת פסולת לאיחוד פסולות. העברה מסוג זה תיחשב כיעד סופי עבור הפסולת. בנוסף, הפסולת שאוחדה תהיה באחריות ובבעלות תחנת המעבר.
2. העברת פסולת לצורך אריזה מחדש. העברה מסוג זה תיחשב כיעד ביניים עבור הפסולת.
3. העברת פסולת לצורך אחסון זמני. העברה מסוג זה תיחשב כיעד ביניים עבור הפסולת.

וזאת בהתאם לתנאים המפורטים להלן:

1. יצרן הפסולת יעביר לתחנת המעבר את כל המידע הרלוונטי על הפסולת לצורך קביעת אופן הטיפול בה לרבות הצהרת יצרן, בנוסחו בנספח 1, אנליזה וכל מידע נוסף שיידרש על ידי תחנת המעבר.
2. הפסולת תועבר לתחנת המעבר רק לאחר שיצרן הפסולת קיבל מסמך הסכמה לקליטת הפסולת המסוכנת חתום בידי תחנת המעבר, בנוסחו בנספח 2 .
3. הפסולת תועבר רק באמצעות מובילים בעלי היתרים לפי כל דין, לרבות היתרי רעלים.
4. פסולת מסוכנת תשונע בצירוף טופס מלווה לפסולת מסוכנת, אשר ייחתם על ידי תחנת המעבר ויישמר לאחר סיום המילוי למשך 3 שנים.
5. אישור זה תקף מיום **06.06.2023** עד ליום **08.06.2024**.

ערן שריקר

ממונה פסולת מסוכנת

המנהל לפי התקנות

**נספח 1 – הצהרת יצרן פסולת מסוכנת**

אל

מר / גב' \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (בעל היתר הרעלים במפעל הטיפול/תחנת מעבר)

שם מפעל הטיפול/ תחנת מעבר \_\_\_\_\_\_\_\_\_\_\_\_\_\_\_\_\_\_\_\_

מספר היתר רעלים של מפעל הטיפול/תחנת המעבר \_\_\_\_\_\_\_\_\_\_\_\_\_\_\_\_\_\_

1. הריני מצהיר כי הפסולת המסוכנת הנוצרת במפעלי היא בעלת מאפיינים כמפורט בטבלה שלהלן:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| שם זרם הפסולת | מספר פסולת | קוד Y לאמנת באזל) | קוד A לאמנת באזל | סווג ברשימת הפסולת האירופית | קוד סיכון H באמנת באזל | קבוצת סיכון ע"פ האו"מ | אחוד פסולת/ מתקן טיפול/ תחנת מעבר | קוד טיפול בפסולת (R/D) אמנת באזל | כמות מועברת סה"כ בשנה (טונה) | סוג האריזות |
|   |   |   |   |   |   |   |   |   |   |   |
|   |   |   |   |   |   |   |   |   |   |   |

1. אני מתחייב כי מסרתי לתחנת המעבר, פרטים לגבי הפסולת, מזהמים בפסולת, תכונות סיכון וכל מידע רלוונטי אחר, זאת בהתבסס על תהליכי הייצור והחומרים המשמשים בהם. ידוע לי כי בהתאם להצהרתי, הפסולת תנותב ליעד טיפול מתאים.
2. הריני להתחייב כי כל שינוי במאפייני הפסולת יועבר לידיעת מפעל הטיפול / תחנת המעבר באופן מיידי ובכתב.

פרטי יצרן הפסולת המסוכנת -

שם העסק \_\_\_\_\_\_\_\_\_\_\_\_\_\_\_\_\_\_\_\_\_\_

מספר היתר הרעלים / מספר ח"פ או ת"ז בעסק שאינו טעון היתר רעלים \_\_\_\_\_\_\_\_\_\_\_\_\_\_\_

כתובת העסק \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם בעל היתר הרעלים או מנכ"ל בעסק שאינו טעון היתר רעלים\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך\_\_\_\_\_\_\_\_\_\_\_\_\_\_\_\_\_

בברכה,

בעל היתר הרעלים או אחראי רעלים או בעל העסק בעסק שאינו טעון היתר רעלים (יצרן הפסולת המסוכנת)

\_\_\_\_\_\_\_\_\_\_\_\_\_\_\_\_\_\_\_

חתימה + חותמת

**נספח 2 – מסמך הסכמה לקליטת פסולת**

אל

מר / גב' \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (בעל היתר הרעלים יצרן הפסולת)

שם מפעל יצרן הפסולת \_\_\_\_\_\_\_\_\_\_\_\_\_\_\_\_\_\_\_\_

מספר היתר רעלים של יצרן הפסולת \_\_\_\_\_\_\_\_\_\_\_\_\_\_\_\_\_\_

1. הנני מאשר יכולת קליטה בעסק בהתאם למידע שהועבר לידיי, לרבות מסמך להצהרת יצרן של הפסולת, כמפורט להלן:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| שם זרם הפסולת | מספר פסולת | קוד Y לאמנת באזל) | קוד A לאמנת באזל | סווג ברשימת הפסולת האירופית | קוד סיכון H באמנת באזל | קבוצת סיכון ע"פ האו"מ | אחוד פסולת/ מתקן טיפול/ תחנת מעבר | קוד טיפול בפסולת (R/D) אמנת באזל | כמות מועברת סה"כ בשנה (טונה) | סוג האריזות |
|   |   |   |   |   |   |   |   |   |   |   |
|   |   |   |   |   |   |   |   |   |   |   |

1. הפסולת שתתקבל בעסק, תועבר ליעדי טיפול בהתאם לערכי הסף ומגבלות הטיפול ביעדים אלו.

**פרטי תחנת המעבר / מפעל טיפול**

שם העסק \_\_\_\_\_\_\_\_\_\_\_\_\_\_\_\_\_\_\_\_\_\_

מספר היתר הרעלים \_\_\_\_\_\_\_\_\_\_\_\_\_\_\_\_\_\_\_\_\_\_\_\_

כתובת העסק \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם בעל היתר הרעלים \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך\_\_\_\_\_\_\_\_\_\_\_\_\_\_\_\_\_

בברכה,

בעל היתר הרעלים (תחנת המעבר/ מפעל טיפול)

\_\_\_\_\_\_\_\_\_\_\_\_\_\_\_\_\_\_\_\_\_

חתימה + חותמת